Danish Crown har i dag besluttet at flytte produktionen fra Hadsund til Sdr. Borup. De 119, der i dag arbejder i Hadsund, bliver tilbudt at flytte med, når produktionen bliver flyttet. - Planen er at lukke Hadsund ned, når den nye fabrik står klar inden udgangen af 2011. Her vil der være samme antal arbejdspladser, og i det omfang medarbejderne har lyst til at flytte med, står de selvfølgelig først for, når arbejdspladserne skal besættes, siger Søren F. Eriksen. Fabrikken i Hadsund ligger i dag uhensigtsmæssigt for udvidelse, og en ny fabrik vil give mulighed for at producere konkurrencemæssigt bedre. Desuden kommer der løbende nye miljøkrav til, og de kan være svære at opfylde i en ældre virksomhed, der ligger i tæt bebyggelse.
119 bliver tilbudt at flytte til Sdr. Borup